சுற்றமும் சூழலும் வந்திருந்து சிறப்பிக்க வேண்டும் என்று மங்கல விழாக்களுக்கு அழைப்பது வழக்கமாம். சுற்றம் அணுக்கமான அல்லது நெருக்கமான வட்டமும், சூழல் அடுத்த வட்டமுமாம். “உடன் பிறந்தார் சுற்றத்தார் என்றிருக்க வேன்டா” என்பதால் சுற்றம் உடன்பிறந்தாரைச் சுட்டுதல் அறியவரும். சுழிவு – திறமையாக நடந்து கொள்ளல். நெளிவு – பணிவாக நடந்துக் கொள்ளல். ஒன்றைச் சாதிக்க விரும்புவார் திறமையைக் கொண்டோ, பணிவுடைமையைக் கொண்டோ சாதித்துக் கொள்ளுதல் கண்கூடு. அதனைக் கருதி வந்தது இவ்விணை மொழியாம். “அவன் ‘சுழிவு நெளிவு’ அறிந்தவன்” எனச் சிலரைப் பாராட்டுவர். சூழ்ச்சி, சூழ்வு என்பவை அறிவு ஆராய்ச்சி வழிப்பட்டவை. அவையே சுழிவாம். சுழிவு வல்லார் சூழ்வார் எனப்படுவார். முன்பு நற்பொருளில் வந்த சூழ்ச்சி இப்பொழுது ‘தந்திரம்’ (ஏமாற்று) என்னும் பொருளில் வழங்குகின்றது. நெளிதல்- வளைதல். அதாவது வணங்கிய கையும் இணங்கிய நாவும் உடையவராக விளங்குதல். துணி – மற்றைத் துணிகள்.